### NN 125/2015 (18.11.2015.), Obvezatne upute broj FLN I - o suradnji Državnog izbornog povjerenstva Republike Hrvatske i Gradskog izbornog povjerenstva Grada Gline u provedbi nadzora financiranja izborne promidžbe te pravnima i obvezama sudionika provedbe nadzora financiranja izborne promidžbe na prijevremenim izborima za gradonačelnika i zamjenika gradonačelnika Grada Gline koji će se održati 20. prosinca 2015

DRŽAVNO IZBORNO POVJERENSTVO REPUBLIKE HRVATSKE

2391

Na osnovi članka 27. stavaka 2. i 8. Zakona o financiranju političkih aktivnosti i izborne promidžbe (»Narodne novine«, broj 24/11, 61/11, 27/13 i 48/13 – pročišćeni tekst i 2/14 Odluka USRH, broj U-I-2986/2013, u daljnjem tekstu: Zakon o financiranju), Državno izborno povjerenstvo Republike Hrvatske donijelo je

OBVEZATNE UPUTE BROJ FLN I

O SURADNJI DRŽAVNOG IZBORNOG POVJERENSTVA REPUBLIKE HRVATSKE I GRADSKOG IZBORNOG POVJERENSTVA GRADA GLINE U PROVEDBI NADZORA FINANCIRANJA IZBORNE PROMIDŽBE TE PRAVIMA I OBVEZAMA SUDIONIKA PROVEDBE NADZORA FINANCIRANJA IZBORNE PROMIDŽBE NA PRIJEVREMENIM IZBORIMA ZA GRADONAČELNIKA I ZAMJENIKA GRADONAČELNIKA GRADA GLINE KOJI ĆE SE ODRŽATI 20. PROSINCA 2015.

I. NADZOR FINANCIRANJA IZBORNE PROMIDŽBE

Nadzor financiranja izborne promidžbe na prijevremenim izborima za gradonačelnika i zamjenika gradonačelnika Grada Gline provode:

– Državno izborno povjerenstvo Republike Hrvatske (u daljnjem tekstu: Državno izborno povjerenstvo) i

– Gradsko izborno povjerenstvo Grada Gline (u daljnjem tekstu: povjerenstvo).

II. OBVEZE GRADSKOG IZBORNOG POVJERENSTVA

Nadležno povjerenstvo s Državnim izbornim povjerenstvom kontaktira:

– telefonskim putem (01/4569-711),

– elektroničkom poštom (dip@izbori.hr) ili

– poštom (Državno izborno povjerenstvo Republike Hrvatske, Zagreb, Visoka 15).

Povjerenstvo je dužno odrediti najmanje jednu osobu (člana izbornog povjerenstva) kao kontakt osobu za nadzor financiranja izborne promidžbe.

U provedbi nadzora financiranja izborne promidžbe, povjerenstvo:

• izbornim sudionicima daje priopćenja Državnog izbornog povjerenstva o financiranju izborne promidžbe te propisane obrasce koje su izborni sudionici dužni popunjavati,

• prilikom preuzimanja kandidatura od izbornih sudionika će zatražiti podatke o posebnim računima otvorenim za financiranje izborne promidžbe (izborni sudionici moraju priložiti Ugovor o otvaranju posebnog računa za financiranje izborne promidžbe), te načinu objave izvješća,

• zaprima izvješća o primljenim donacijama za financiranje izborne promidžbe i izvješća o troškovima (rashodima) izborne promidžbe, prati objavu izvješća i evidentira ih u obrasce koji su dostavljeni od strane Državnog izbornog povjerenstva, a osobito o tome:

– je li izvješće predano pravovremeno,

– jesu li donacije dopuštene, tj. jesu li u skladu s člankom 22. Zakona o financiranju (podaci su sadržani u obrascu IZ-DP),

– je li visina donacije za pravne i fizičke osobe u skladu s člankom 11. Zakona o financiranju (podaci su sadržani u obrascu IZ-DP),

• sastavlja popis donacija pravnih osoba i evidentira ih u obrazac dostavljen od strane Državnog izbornog povjerenstva,

• zaprima financijske izvještaje za financiranje izborne promidžbe, s potrebnim prilozima, prati objavu financijskih izvještaja i evidentira ih u obrasce dostavljene od strane Državnog izbornog povjerenstva, a osobito o tome:

– je li financijski izvještaj (obrazac FIN-IZVJ) predan pravovremeno i sadržava li sve potrebne priloge (obrasce IZ-DP, IZ-TP, IZ-MO),

– jesu li donacije dopuštene, tj. jesu li u skladu s člankom 22. Zakona o financiranju (podaci su sadržani u prilogu – obrascu IZ-DP),

– je li visina donacije za pravne i fizičke osobe u skladu s člankom 11. Zakona o financiranju (podaci su sadržani u prilogu – obrascu IZ-DP),

• sastavlja popis donacija pravnih osoba i evidentira ih u obrazac koji je potrebno dostaviti Državnom izbornom povjerenstvu (one pravne osobe koje nisu obuhvaćene prethodno dostavljenim popisima),

• dostavlja radi objave Digitalno informacijsko-dokumentacijskom uredu Vlade Republike Hrvatske, financijski izvještaj o financiranju izborne promidžbe sa svim zakonom propisanim prilozima,

• u slučaju uočenih povreda Zakona o financiranju (osobito kršenje odredbe članka 11., članka 12., članka 13., članka 14. stavaka 4. i 5., članka 16., članka 17. stavka 1. podstavka 7. i stavka 2., članka 22., članka 24., članka 34. i članka 39. stavka 3. i 4.), od izbornih sudionika kod kojih je uočeno nezakonito postupanje traži sve bankarske izvode koji se odnose na poseban račun i izvode uz izvješće o uočenim nepravilnostima odmah dostavlja Državnom izbornom povjerenstvu.

Povjerenstvo postupa s dokumentacijom u skladu s pravilima o zaštiti i obradi arhivskog i registraturnog gradiva.

III. Ove Obvezatne upute stupaju na snagu 19. studenoga 2015. i objavit će se u »Narodnim novinama«.

Klasa: 013-06/15-03/02

Urbroj: 507/21-15-3

Zagreb, 17. studenoga 2015.

Predsjednik

Branko Hrvatin, dipl. iur., v. r.

125 18.11.2015 Obvezatne upute broj FLN I - o suradnji Državnog izbornog povjerenstva Republike Hrvatske i Gradskog izbornog povjerenstva Grada Gline u provedbi nadzora financiranja izborne promidžbe te pravnima i obvezama sudionika provedbe nadzora financiranja izborne promidžbe na prijevremenim izborima za gradonačelnika i zamjenika gradonačelnika Grada Gline koji će se održati
20. prosinca 2015

125 18.11.2015 Obvezatne upute broj FLN I - o suradnji Državnog izbornog povjerenstva Republike Hrvatske i Gradskog izbornog povjerenstva Grada Gline u provedbi nadzora financiranja izborne promidžbe te pravnima i obvezama sudionika provedbe nadzora financiranja izborne promidžbe na prijevremenim izborima za gradonačelnika i zamjenika gradonačelnika Grada Gline koji će se održati
20. prosinca 2015